АИТХ-ЫН ХӨДӨӨ АЖ АХУЙ, АЯЛАЛ ЖУУЛЧЛАЛ,
БАЙГАЛЬ ОРЧНЫ  ХОРООНЫ ТУХАЙ

2016.12.01                                                                                         Чингис хот
Хэнтий аймгийн иргэдийн Төлөөлөгчдийн Хурлын 2016 оны 09 дүгээр сарын 21-ний өдрийн 04 тоот тогтоолоор аймгийн иргэдийн Төлөөлөгчдийн Хурлын байгууллагын зохион байгуулалтын бүтэц, бүрэлдэхүүн, ажиллах чиглэлийг шинэчлэн баталсан.
	Аймгийн иргэдийн Төлөөлөгчдийн Хурлын зохион байгуулалтын
 бүтэц нь:
1.	Төрийн байгуулалт, хяналт шинжилгээ, үнэлгээний хороо
2.	Хууль эрхзүй, авлига ёсзүйн хороо
3.	Нийгмийн бодлогын хороо
4.	Хөрөнгө оруулалт, төлөвлөлт төсөв, өмчийн хороо
5.	Хөдөө аж ахуй, аялал жуулчлал, байгаль орчны хороо
6.	Өргөдөл гомдол, иргэний танхим, сургалт судалгааны хороо
болж шинэчлэгдэн байгуулагдсан.
	Хөдөө аж ахуй, аялал жуулчлал, байгаль орчны хорооны гишүүд:
1.	Б.Дархантөр – Хорооны дарга
2.	Д.Баянмөнх
3.	М.Болд
4.	Б.Энхтайван
5.	Н.Лхагвасүрэн
6.	Б.Оюунбаатар
7.	Б.Цогт-Орших
8.	Ж.Энх-Амгалан
9.	Ч.Чинбат
10.	Д.Баярмаа
11.	М.Мөнхбат
АИТХ-ын Хороо байгуулж ажиллах зорилго:
Монгол Улсын Засаг захиргаа, нутаг дэвсгэрийн нэгж, түүний удирдлагын тухай  хууль, Төсвийн тухай хууль, бусад хууль тогтоомжийн хэрэгжилтийг хангуулах, Хурлын байгууллагын үйл ажиллагааг нийтэд ил тод нээлттэй болгож, иргэдийн гаргасан зөв, оновчтой санал бодлыг Хурлын шийдвэр, аймаг орон нутгийн эдийн засаг, нийгмийн олон талт асуудлыг шуурхай шийдвэрлэх бодлого чиглэлд тусгах, аймаг орон нутгийн нийгэм, эдийн засгийн хөгжлийн бодлого тодорхойлох, төлөөлөгчдийн хүсэл зорилгыг иргэд, байгууллагын зүгт хандуулж, төлөөллийн чиг үүргийг нь хэрэгжүүлэх юм.
Хорооны үйл ажиллагаа:
Хороо хариуцсан чиглэлээрээ шийдвэрлэх шаардлагатай, тулгамдсан асуудлыг иргэд, олон нийт, холбогдох байгууллагын оролцоотой судалж боловсруулах, шалгаж танилцах, үнэлэлт дүгнэлт гаргах, Төлөөлөгчдийн болон Тэргүүлэгчдийн Хуралдаанд асуудал боловсруулж хэлэлцүүлэх, гаргасан шийдвэрийг сурталчлах, хэрэгжилтийг зохион байгуулах, биелэлтийг тооцох зэргээр ажиллана.
Хороо жил, улирлаар ажлаа төлөвлөн Хурлаараа хэлэлцэн батлах бөгөөд биелэлтийг АИТХ-ын Тэргүүлэгчдэд хагас жилд нэгээс доошгүй удаа танилцуулж, энэ тухайгаа Иргэний танхимаар дамжуулан иргэд олон нийтэд мэдээлэл хүргэж байна.
Хороо шаардлагатай тохиолдолд мэргэжлийн байгууллага, ажилтнууд, иргэдийг өөрийн ажилдаа татан оролцуулж, оновчтой зөв шийдвэр гаргахад үйл ажиллагаагаа чиглүүлж ажиллана. 
Хурлын байгууллагын үйл ажиллагаанд Төлөөлөгчдийн оролцоог тогтмол хангаж, аймаг орон нутгийн төсөв санхүү, нийгэм, эдийн засгийн хөгжлийн бодлого тодорхойлох удирдлагын чиг үүргээ хэрэгжүүлэх боломжоор хангахад зориулсан хөрөнгийн асуудлыг Төсвийн тухай хуулийн 58 дугаар зүйлийн 58.2.1 заалтын хүрээнд шийдвэрлэнэ.
Хорооны гишүүдийн тухайн цаг үетэй уялдан гарах ажлын удирдамжийг Хурлын даргын захирамжаар батлах бөгөөд тухайн ажлын хэсэгт орж ажиллах хорооны гишүүдэд дэмжлэг туслалцаа үзүүлж, үндсэн ажил үүргийг нь зохицуулж байх нь албан байгууллагын дарга эрхлэгч, мэргэжилтэн нарын үүрэг болно. Хурлын даргын захирамжаар батлагдсан удирдамж бүхий ажлын хэсэгт тухайн үйл ажиллагаатай нь холбоотой мэдээлэл бичиг баримтыг гаргаж өгөх үүрэгтэй.
ХАААЖБОХ-ны эрх хэмжээний хүрээнд эрхлэх үйл ажиллагааны чиглэл:
1.	Газар, түүний хэвлий, ой ус амьтан /ургамал, агаар мандал болон байгалийн бусад баялаг/
2.	Геологи, эрдэс түүхий эдийн бодлого
3.	Ашигт малтмал олборлолт
4.	Улсын болон орон нутгийн тусгай хамгаалалттай газар, бэлчээр
5.	Тариалангийн газар
6.	Геологи, уул уурхай, байгаль орчны төрийн хяналт
7.	Усны бодлого, нөөц, усны бохирдолт
8.	Ан агнуур
9.	Газар тариалан, хүнсний үйлдвэрлэл, хангамж
10.	Хүнсний хяналт, аюулгүй байдал, нөөц
11.	Мал аж ахуйн бодлого
12.	Мал мах, ХАА-н бүтээгдэхүүний хяналт
13.	Мал эмнэлэг, үржлийн алба
14.	Малын даатгал
ХАААЖБОХ-ны хариуцан ажиллах байгууллагууд:
1.	АЗДТГ-ын Хөрөнгө оруулалт, хөгжлийн бодлого, төлөвлөлтийн хэлтэс
2.	УЦУОШГазар
3.	ХХААГ
4.	Мэргэжлийн хяналтын газар
5.	Мал аж ахуй, газар тариалангийн аж ахуйн нэгжүүд
6.	Байгаль орчин, аялал жуулчлалын газар
7.	Голуудын сав газрын захиргаанууд
[bookmark: _GoBack]8.	Улсын болон орон нутгийн тусгай хамгаалалттай газрын хамгаалалтын захиргаанууд
